من نهار قرار متابعة البلوكَوز أسماء العمراني في حالة سراح بعدما اعتاقلها البوليس في قضية الفيديو الشهير لي دارت في انستكَرام وعيرات فيه الأطباء وقالت أنهم كيقتلو الناس المصابين بكورونا بلعاني، غبر ليها الأثر واختفت عن الأنظار. العمراني لي كيتابعها كثر من 660 ألف واحد في انستكَرام قررات أنها تقاطع الموقع وتبعد ودير اعادة النظر، خصوصا أنها تصدمات ومكانتش كتوقع أنها غادي تشد وتوصل القضية حتى للمحكمة. والتبرگيمگة لي جابت “كَود” أن 3 أيام لي دوزاتهم العمراني عند البوليس تسببو ليها في أزمة نفسية، وضربو ليها خدمتها كاملة والصورة ديالها في الزيرو. وفقصتها زادت كبرات بعدما خواو بيها الناس لي دايرين بها. لي وقع أنه ملي دارت الفيديو الأول وهجمو عليها الناس ونتاقدوها ناضو شي وحدين كيشعجو فيها ويحطو في تصاورها، وملي وصلات القضية عند البوليس كلشي رجع اللور ونكرها. 
اسماء العمراني البلوكَوز لي تشدات فقضية اتهام الأطباء باهمال المصابين بكورونا كتعيش أزمة نفسية.. وصحاباتها خواو بيها